Korsvoll skole

**Til stede:**
Morten Danielsen (ekstern), Borgar Aamaas (ekstern), Knut Tore Meiner (ekstern), Karen G. Hetland (foresatt), Eli Aspelund (foresatt), Linn Østby (ansatt), Mats Hansen (ansatt), Janne Standahl (ass. rektor), Svein Søvde (rektor).

**Møtested:** Møterom på skolen

**Møtetid:** Torsdag 23.11.23 kl. 1700

**Saksbehandler:** Svein Søvde

**Referent:** Janne C. Standahl

**Neste møte**: Torsdag 18.01.24 kl. 1700

**Referat fra driftsstyremøtet torsdag 23.november kl. 17.00**

|  |  |
| --- | --- |
| **Sak 34/23****Sak 35/23****Sak 36/23****Sak 37/23****Sak 38/23****Sak 39/23****Sak 40/23****Sak 41/23****Sak 42/23****Sak 43/23** | **Godkjenning av møteinnkalling og saksliste.Vedtak:** Møteinnkalling og saksliste godkjent**.** **Godkjenning av referat fra møte 12.10.2023Vedtak:** Referatet godkjent. Kommentar; dagravning ikke i gang. Er litt utsatt. **Status Korsvoll skole og AKS. Økonomi og bemanning.**God økonomi både skole og AKS. AKS har et mindreforbruk på 600´ og investerer i materiell og økt aktivitet, samt samarbeider med skolen om noen prosjekter, b.l.a «Lesehage» og ansettelse av avdelingsleder med ansvar for skolemiljø. Denne stillingen er en ressurs som er tenkt brukt inn mot §9A-saker, utfordrende elevsaker (atferd/vegring) og kursing av personalet. Både skole og AKS vil ha nytte av denne ressursen.Skolen har ca. 200´ i merforbruk. Justeringer i november vil bringe skolen mot et mindreforbruk. Stemningen ved AKS og skolen er fremdeles god med høyt trykk *på fellesskapende didaktikk og elevoppfølging på begge arenaer.* Skolen er i gang med SUPER!! på 1.og 2. trinn. Skolen er mer offensive i utarbeiding av §9A-saker og aktivitetsplaner, disse har derfor økt i antall den siste tiden. Skolen skal ha lav terskel for å formalisere tiltak. Det er en del endringer i bemanning pga. ansatte som skal i militæret, studere og reise. Dette gjelder mest assistenter. **Vedtak:** Saken tas til orientering**Tall fra oktobertellingen (GSI)**Korsvoll skole har nå 575 elever. Av disse deltar 345 på AKS. Skolen fyller ikke lærernorm dette skoleåret. Dette pga et merforbruk som måtte justeres. Det oppleves litt tynt bemannet av pedagoger flere steder.**Vedtak:** Saken tas til orientering**Bygg og uteområde**Det er utført en del arbeid både innvendig og utvendig på skolen denne høsten. Utbedring av akustikk og lys står for tur. Det jobbes fra skolens side om å få bedre utebelysning. Skolen ønsker også å få bygget en funksjonell utescene og en lekebod i lille skolegård. Skolen har 60-års jubileum dette skoleåret, så det hadde vært hyggelig å få scenen på plass før 17.mai. **Vedtak:** Saken tas til orientering**Samarbeid barnehage – skole: status**Skolen opplever samarbeidet med barnehagene som god, og bruker Oslostandarden i arbeidet med disse. Samarbeidsmøte er planlagt i januar, foreldremøte i regi av bhg avholdes på skolen 24.januar. **Vedtak:** Saken tas til orientering**Arbeid med neste års strategiske plan**Det er viktig for skolens ledelse at strategisk plan er godt forankret hos de ansatte og elevene. Elevrådet har diskutert tiltakene i årets plan, og kommet med sine tanker om den neste. Plangruppen er involvert i arbeidet og bringer dette ut videre i personalgruppen.Skolen fortsetter de samme satsingene neste år, med ytterligere spissing inn mot lesing og engelsk spesielt.**Vedtak:** Saken tas til orientering**Kartleggingsprøver og resultater fra Nasjonale Prøver 5.trinn**Kartleggingsprøvene på 3.trinn viser at 30,4% er i oppfølgingsområdet i lesing og 20,3% i regning. Dette er bekymringsfullt. Økt innsats i lesing og avkoding blir sentralt i arbeidet vårt fremover. Ikke alle disse elevene er under kritisk grense, men bør likevel følges opp med tiltak. NP viser at vi ligger over snittet i lesing og regning, men under i engelsk. Her er det også større sprik mellom klassene. Vi er ikke fornøyde med status her. Våre elever bør score høyere, spesielt i engelsk. Skolen må analysere grundig årsaken til hvorfor læringsresultatene 1-4. er så svake i engelsk, og har vært det over flere år. Det må settes inn mulige tiltak umiddelbart og lages langsiktige og strategiske planer for å heve nivået. Skole/hjem-samarbeid kan ha effekt her. Oppfordre foresatte til å bruke mer engelsk hjemme, se engelske filmer, høre engelske lydbøker, bruke Duolingo m.m. **Vedtak:** Saken tas til orientering**Nytt fra skolen/FAU (orienteringssaker)**Biblioteksgruppa er i full gang med planlegging av oppgraderingen på biblioteket. Foreldre står bak alt arbeid der. Elever er med på å lage utsmykning. Lærere har vært med på planleggingsmøter med foreldregruppen, både i forbindelse med utsmykking/innredning og utvalg av bøker. **Vedtak:** Saken tas til orientering**Eventuelt** |

|  |  |
| --- | --- |
|  |  |
|  |  |